Mahar Vadhu Var Suchak Kendra + Mandal, Find Thousands Of Bride and Grooms Profiles, (Unmarried), 5 Foot 04 Inch Groom From Pune 2113
Mahar Unmarried B.Ed Groom From Pune Steve se ‘apartheid-twiet’ het nie swart mense aanstoot gegee nie, hoor hof | Maroela Media
Conrad Koch en sy buikspreekpop Chester Missing. Foto: LeonieWagner op Twitter.
Hofmeyr doen aansoek om ŉ interim beskermingsbevel teen Conrad Koch permanent te maak. Koch staan die aansoek teen.
“In my gepubliseerde rubriek voer ek aan dat die sogenaamde apartheid-twiet deur Steve nie swart mense aanstoot gegee het nie… dit het wit liberales aanstoot gegee,” het Dan Roodt, wat Hofmeyr verteenwoordig, aangevoer. Roodt het ŉ gedeelte van die rubriek aan die hof voorgelees.
Landdros Naren Sewnarain het Roodt gevra of Steve se twiet op teistering neerkom. Wetgewing rakende teistering maak voorsiening vir ŉ beskermingsbevel teen teistering. Roodt het gesê dit is oop vir interpretasie en dat dit moeilik is om die twiet verder te verduidelik. “…maar mnr. Hofmeyr het dit in minder as 140 karakters verduidelik,” het Sewnarian gesê.
Roodt het aangevoer dat Hofmeyr “…go figure” aan die einde van die twiet geskryf het. Volgens Roodt het Hofmeyr ook aangevoer dat apartheid ŉ misdaad teen die mensdom was voor 1994. “Hofmeyr het aangevoer dat almal wat deel gehad het in die Suid-Afrika van voor 1994, deur tuislande en so aan, deels verantwoordelik is vir apartheid, ongeag van ras.”
Roodt het aangevoer dat daar ŉ permanente bevel teen Koch gemaak moet word. “Indien dit nie toegestaan word nie, sal daar ŉ storm van verontwaardiging teen Hofmeyr wees oral waar hy gaan weens die respondent se gedrag op sosiale media en oral anders,” het Roodt gesê. Steven Budlender, Koch se regsverteenwoordiger, sal volgende aanvoer hoekom die bevel nie permanent gemaak moet word nie.
Klik hier om die verloop van gebeure op Maroela Media te volg.